CELEX: C2005/115/61
Language: fi
Date: 2005-05-14 00:00:00
Title: Asia T-116/05: Dorian Lacomben 28.2.2005 Euroopan unionin neuvostoa vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/34
            
         Dorian Lacomben 28.2.2005 Euroopan unionin neuvostoa vastaan nostama kanne
   (Asia T-116/05)
   (2005/C 115/61)
   Oikeudenkäyntikieli: ranska
   Dorian Lacombe, kotipaikka Evry (Ranska), on nostanut 28.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajan edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               1)
            
            
               velvoittaa neuvoston maksamaan kantajalle kaikkia hänen esimiehensä ja neuvoston pääsihteerin allekirjoituksillaan hyväksymän luettelon mukaisesti suoritettuja lisäsuorituksia vastaavan korvauksen, josta on vähennetty jo maksettu korvaus,
            
         
               2)
            
            
               velvoittaa neuvoston maksamaan kantajan sairausvakuutusjärjestelmään voimassa olevan lainsäädännön edellyttämät työnantajamaksut,
            
         
               3)
            
            
               velvoittaa neuvoston maksamaan kantajalle työttömyyskorvaukset, joihin hänellä olisi ollut oikeus, jos työnantajamaksut olisi maksettu hänen sairausvakuutusjärjestelmäänsä säädetyssä määräajassa,
            
         
               4)
            
            
               velvoittaa vastaajan maksamaan kantajalle viivästyskorot, jotka on laskettu lisäämällä EKP:n keskuskurssiin 2 pistettä, kaikille summille, jotka olisi pitänyt maksaa asianosaisten välillä olleen ylimääräisen toimihenkilön työsopimuksen täytäntöönpanemiseksi.
            
         Oikeudelliset perusteet ja pääasialliset perustelut
   Kantaja oli ylimääräisenä toimihenkilönä neuvostossa 1.12.2002–31.7.2003. Hän esittää, että neuvosto oli vähentänyt korvauksen, johon hänellä oli oikeus lauantaisin, sunnuntaisin, yleisinä vapaapäivinä ja päivinä, joina virastot ovat suljettuina, tehdystä työstä, 73 päivästä 59,5 päivään ilmoittamatta hänelle perusteita. Tämän seikan tueksi kantaja vetoaa Euroopan yhteisöjen muuhun henkilöstöön sovellettavien palvelussuhteen ehtojen 57 artiklaan, henkilöstösääntöjen 56 artiklaan, henkilöstölle osoitettuun tiedonantoon nro 88/93 ja perusteluvelvollisuuteen.
   Kantaja väittää lisäksi, että komissio on rikkonut Euroopan yhteisöjen muuhun henkilöstöön sovellettavien palvelussuhteen ehtojen 70 artiklaa, koska se ei ole suorittanut edellytettyjä maksuja sairausvakuutuskassaan, johon hän kuului. Kantaja vaatii myös korvausta vahingosta, jonka hän on kärsinyt tästä syystä.